Γιοχάνες Βάλτερ

Ο Γιοχάνες Βάλτερ (, 20 Ιουλίου 1860 – 4 Μαΐου 1937) ήταν Γερμανός γεωλόγος, που ανεκάλυψε σημαντικές αρχές της στρωματογραφίας, μεταξύ των οποίων τον «νόμο» που φέρει το όνομά του (Walther's Law).Norbert Hauschke, Silvia Isaac, Lars Schimpf, Martin Seiffert, Wolfgang Gossel: Johannes Walther (1860 - 1937) zwischen Riff und Wüste - Spurensicherung in 3 D anlässlich seines 150, Halle (Saale), Οκτώβριος 2010, ISBN 978-3-00-032815-2

Ο Βάλτερ γεννήθηκε στην κωμόπολη Νόυστατ αν ντερ Ορλα της Θουριγγίας και σπούδασε βοτανική, ζωολογία και φιλοσοφία στο Πανεπιστήμιο της Ιένας. Το 1882 ολοκλήρωσε με επιτυχία τις εκεί σπουδές του παίρνοντας διδακτορικό. Στη συνέχεια σπούδασε γεωλογία και παλαιοντολογία στο Πανεπιστήμιο της Λειψίας και αργότερα στο Μόναχο.

Τα δύο επόμενα έτη εργάσθηκε στον Ζωολογικό Σταθμό Άντον Ντορν στη Νάπολη ως διδάσκων, ενώ διεξήγαγε επίσης εκτεταμένες ιζηματολογικές και βιολογικές έρευνες. Το 1885 επέστρεψε στην Ιένα, όπου υπέβαλε τη διατριβή του επί υφηγεσία το 1886 με θέμα τα κρινοειδή. Διορίσθηκε καθηγητής στο Πανεπιστήμιο της Ιένας το 1890.

Παραπομπές

Πηγές
 Το λήμμα «Βάλτερ Ιωάννης» στη Νέα Ελληνική Εγκυκλοπαίδεια «Χάρη Πάτση», τόμος 7, σελ. 724

Κατηγορία:Γερμανοί γεωλόγοι